ابو خیر میدانی

ابو خیر مَیدانی (1875ء – 1961ء) ایک شامی عالمِ دین تھے، جن کا فقہی مسلک حنفی تھا۔ وہ رابطۂ علماِ شام (رابطة علما سوريا) کے بانی اور پہلے صدر تھے۔أبو الخير الميداني - الموسوعة الدمشقية 
 پیدائش اور ابتدائی زندگی 
شیخ محمد بن محمد بن حسین بن بکری، جو ابو خیر میدانی کے نام سے مشہور ہوئے، 1875ء میں دمشق کے محلہ میدان میں پیدا ہوئے۔ بعد ازاں اپنے خاندان کے ساتھ محلہ عقیبہ منتقل ہو گئے۔ ابتدائی تعلیم مدرسہ رشدیہ میں حاصل کی، پھر مکتب عنبر میں داخلہ لیا۔ بعد ازاں انھوں نے اِستنبول کا سفر کیا تاکہ فوجی مدرسہ (مدرسہ حربيہ) میں داخل ہوں، مگر کچھ کاغذی کارروائی کے لیے دمشق واپس آئے۔الشيخ محمد أبو الخير الميداني - رابطة علما الشام 

اسی دوران ان کی ملاقات شیخ سلیم مسوتی سے ہوئی، جنھوں نے انھیں فوجی تعلیم چھوڑ کر دینی علوم حاصل کرنے کا مشورہ دیا۔ چنانچہ انھوں نے جامع التوبہ میں ان کے دروس میں باقاعدگی سے شرکت شروع کی۔

 علمی زندگی 
ابو خیر ميدانی نے جامع التوبہ (دمشق) میں تدریس شروع کی اور اپنے خوبصورت اندازِ تعلیم و خطابت کی وجہ سے مشہور ہوئے۔
انھوں نے اِستنبول، حمص، حماہ، حلب، بیروت، طرابلس، بیت المقدس، بغداد، مصر اور حجاز کے علمی و دینی سفر کیے۔

1954ء میں محمد مکی کتانی کے ساتھ مل کر رابطۂ علماِ شام قائم کی اور 1960ء تک اس کے صدر رہے۔
رابطے کے ممتاز ارکان میں شامل تھے:
 حسن حبنکہ ميدانی

 محمد صالح فرفور

 احمد کفتارو

 ابو يسر عابدين

 احمد مظہر عظمہ (امینِ سرّ)

 حسین خطاب (نائبِ امینِ سرّ)

 محمود رنکوسی

 محمد بہجتہ بيطار
پچاس کی دہائی کے وسط میں ان کا شامی حکومت سے تصادم ہوا، کیونکہ حکومت نے علی طنطاوی کو نشانہ بنایا تھا — اس بنا پر کہ انھوں نے قصر العظم میں ایک رقص کی محفل منعقد کرنے پر تنقید کی تھی۔
 اساتذہ 
ابو خیر میدانی کے نمایاں اساتذہ میں سب سے اہم شیخ سلیم مسوتی تھے، جن سے انھوں نے نہایت قریب تعلق رکھا اور ان سے حدیث اور فقہِ حنفی کی تعلیم حاصل کی۔ شیخ سلیم نے انھیں عام اجازت بھی عطا کی۔
ان کی قربت اس حد تک تھی کہ شیخ سلیم نے ان سے کہا:
“میرے پاس اب کوئی علم باقی نہیں رہا جو تمھارے سینے میں منتقل نہ ہو گیا ہو۔”
اسی طرح انھوں نے شیخ عیسیٰ الکردي سے بھی استفادہ کیا، ان سے نقشبندی طریقہ حاصل کیا اور ان کی بیٹی سے شادی کی۔

ان کے دیگر اساتذہ میں شامل ہیں:
 محمود عطار
 محمد امين سويد
 محمد عطا اللہ الكسم
 بكری عطار
 محمد القطب
 عبد الحكيم الافغانی 

 شاگرد 
ابو خیر میدانی کے ممتاز تلامذہ میں سب سے خاص شیخ محمود رنکوسی تھے، جنھوں نے طویل عرصہ تک ان کی صحبت اختیار کی۔
ان کے دیگر معروف شاگردوں میں شامل ہیں:
 احمد کفتارو

 علی طنطاوی

 بکری طرابیشی

 محمد یاسین فادانی

 محمد ریاض مالح

 محمد مطیع حافظ

 حسنی بن شریف طیان (المعروف بالعطار).

 وفات 
ابو خیر میدانی کا انتقال دمشق کے محلہ عُقیبہ میں واقع اپنے گھر میں 17 رمضان 1380ھ (مطابق 4 مارچ 1961ء) کو ہوا۔
اُن کی عمر 86 سال تھی۔
ان کی نمازِ جنازہ جامعِ اُموی میں اُن کے شاگرد شیخ محمود رنکوسی نے پڑھائی۔.

 حوالہ جات 

زمرہ:سوری سنی علماء اسلام
زمرہ:سوری شخصیات
زمرہ:احناف
زمرہ:1293ھ کی پیدائشیں
زمرہ:1380ھ کی وفیات